**«Қазақ әдебиеті» пәнінен**

*(оқыту қазақ тілінде)*

**тоқсандық жиынтық бағалау спецификациясы**

**6-сынып**

2021-2022 оқу жылы

Мазмұны

[1. Тоқсандық жиынтық бағалаудың мақсаты 3](#_Toc484005194)

[2. Тоқсандық жиынтық бағалаудың мазмұнын анықтайтын құжаттар 3](#_Toc484005195)

[3. Күтілетін нәтижелер 3](#_Toc484005196)

[4. Ойлау дағдыларының деңгейі 4](#_Toc484005197)

[5. Жиынтық бағалауды өткізу ережесі 5](#_Toc484005198)

[6. Модерация және балл қою 5](#_Toc484005199)

[1-ТОҚСАН БОЙЫНША ЖИЫНТЫҚ БАҒАЛАУ СПЕЦИФИКАЦИЯСЫ 6](#_Toc484005200)

[2-ТОҚСАН БОЙЫНША ЖИЫНТЫҚ БАҒАЛАУ СПЕЦИФИКАЦИЯСЫ 11](#_Toc484005201)

[3-ТОҚСАН БОЙЫНША ЖИЫНТЫҚ БАҒАЛАУ СПЕЦИФИКАЦИЯСЫ 16](#_Toc484005202)

[4-ТОҚСАН БОЙЫНША ЖИЫНТЫҚ БАҒАЛАУ СПЕЦИФИКАЦИЯСЫ 20](#_Toc484005203)

# 1. Тоқсандық жиынтық бағалаудың мақсаты

Тоқсандық жиынтық бағалау оқу бағдарламасы мен оқу жоспарының мазмұнына сәйкес, оқушылардың тоқсан барысында меңгерген білім, білік және дағдыларды анықтауға бағытталған.

Тоқсандық жиынтық бағалау оқу жоспарындағы тоқсан ішінде меңгеруге тиісті оқу мақсаттарына жету деңгейін тексереді.

# 2. Тоқсандық жиынтық бағалаудың мазмұнын анықтайтын құжаттар

Негізгі білім беру деңгейінің 5-9-сыныптарына арналған «Қазақ әдебиеті» пәнінен жаңартылған мазмұндағы үлігілік оқу бағдарламасы (оқыту қазақ тілінде)

# 3. Күтілетін нәтижелер

1) әдебиеттің негізгі даму кезеңдерін; әртүрлі жанрдағы шығармалардың мазмұнын, фольклорда халық тұрмысының, салт-дәстүрінің бейнелену ерекшеліктерін, әдеби терминдер мен әдеби бағыттарды, түрлері мен жанрларын, көркем шығармалардың бейнелі суреттеулерді біледі, өлең мәтіндері мен прозалық мәтіндердің фрагменттерін (таңдауы бойынша) жатқа біледі; оқылатын шығармалардан дәйексөздерді біледі;

2) ұлттық көркем мұраның әлемдік мәдениеттегі мәнін; әдебиеттің мәдениеттің аса маңызды жетістіктерінің бірі ретіндегі рөлін; адам өміріндегі көркем әдебиеттің мәнін, әдеби терминдер мен әдеби бағыттарды, түрлері мен жанрларын, шығарманың тақырыбын, идеясын, проблемаларын, шығармадағы автордың көзқарасын, көркем шығармалардағы бейнелі суреттеулерді, шығармаларда ашық және астарлы айтылған мағыналарды түсінеді;

3) әдеби тақырыпқа хабарлама, баяндама, эссе, сұхбат дайындау; жазбаша әңгіме құрастыру үшін әдеби кейіпкерлердің диалогын (оқығанының негізінде) дайындау – кейіпкерлердің біреуіне немесе бір топ кейіпкерге (топтық мінездеме), екі кейіпкерге (салыстырмалы мінездеме) мінездеме беру кезінде, өз бетімен оқыған кітапқа шағын жазбаша пікір дайындау кезінде; талдамалық сипаттағы өзіндік мәтін құрастыру кезінде, АКТ қатыстыра отырып, оқыған мәтінге өзіндік түсініктеме беру процесінде; өзі үшін өзекті оқу ортасын анықтау және көркем шығармаларды бағалау; пікірталастарға немесе көпшілік алдында сөз сөйлеуге қатысу; қажетті ақпаратты іздестіру үшін алған білім, білік және дағдыларын; оқытылатын шығармаларды талдау үшін арнайы терминдер мен ұғымдарды; өзекті проблемаларды талқылау кезінде меңгерген дағдыларын; өз ойын білдіру, мәдени іс-шараларға қатысу үшін шығармашылық қызметтің тәсілдерін қолданады;

4) оқығанына өзінің көзқарасын дәлелмен тұжырымдай отырып, әртүрлі жанрда бейнеленген шығармаларды; тақырыпты, идеяны және шығарма композициясының, сюжет ерекшеліктерін, шығарманың тілдік ерекшеліктерін, негізгі эпизодтарын, кейіпкерлердің іс-әрекетін және амалдарын, жазушы стилінің ерекшеліктерін талдайды, оларды әлем әдебиеті туындыларымен және өнердің басқа түрлерінің туындыларымен салыстырады;

5) көркем мәтіннің жанры және түрі жағынан ұқсас шығарманы талдау жолдарын таңдау; фактілерді, детальдарды тарихи деректермен салыстыру; әртүрлі жоспарлар құру үшін; әртүрлі ресурстарды пайдалану арқылы жазбаша мәтіндерді құрастыру үшін алған білімін, білігін және дағдыларын жинақтайды; шығармалардағы құндылықтарды қазақ және басқа да халықтардың құндылықтарымен өзара байланыстырады;

6) оқылған шығарманы композициялық, стильдік тұтастығы, тілдік ресімделуі және қойылған коммуникативті міндеттерге қол жеткізу тиімділігі тұрғысынан; өнердің басқа да құралдары арқылы жасалған көркем мәтінді түсіндіруді бағалайды.

# 4. Ойлау дағдыларының деңгейі

|  |  |  |  |
| --- | --- | --- | --- |
| **Дағдылар тобы** | **Ойлау дағдылары**  **ның деңгейі** | **Тапсырмалар сипаттамасы** | **Сұрақтар түрі** |
| Түсіну және жауап беру | Білу және түсіну | - Әдеби шығарманың жанрын, фабуласын, сюжетін анықтайды.  -Шығармада көтерілген әлеуметтік-қоғамдық мәселе, идеясын түсіндіреді.  -Кейіпкерлердің типтерін тек тұрғысынан сипаттайды.  -Көркем шығармалардан орта көлемді үзінділерді мәнерлеп оқып, жатқа айтады. | Көп таңдауы бар сұрақтар |
| Анализ және интерпрета  ция | Қолдану  Жоғары деңгей дағдылары | **-**Шығарма композициясындағы белгілі бір эпизодтың алатын маңызына негіздеме жасайды.  **-**Әдеби көркемдегіш құралдарды пайдаланып шығармадағы табиғат көрінісін, оқиға орнын, кейіпкер бейнесін сипаттап жазады.  **-**Шығармадағы көркем ауыстырулар: метафора, кейіптеу, метонимия, гипербола, литота, аллегория, антитеза, градация, арнау түрлерін ажырата алады. | Қысқа жауапты қажет ететін ашық сұрақтар |
| Бағалау және салыстыру | Жоғары деңгей дағдылары | **-**Кейіпкерлерді өзара салыстыру, тарихи және көркемдік құндылығына баға береді.  **-**Кейіпкерлер жүйесінің заманауи жаңашылдығын өзара салыстырып баға береді.  **-**Әдеби эссе жазады.  **-**Сыни хабарлама жасайды. | Жазбаша толық жауапты қажет ететін сұрақтар |

# 5. Жиынтық бағалауды өткізу ережесі

Тоқсан бойынша жиынтық бағалау кезінде кабинетіңіздегі көмек ретінде қолдануға мүмкін болатын кез келген көрнекі құралдарды (диаграммалар, кестелер, постерлер, плакаттар немесе карталарды) жауып қойған дұрыс.

Тоқсан бойынша жиынтық бағалау басталмас бұрын алғашқы бетінде жазылған нұсқау оқылып, білім алушыларға жұмыстың орындалу ұзақтығы хабарланады. Білім алушыларға жұмыс барысында бір-бірімен сөйлесулеріне болмайтындығы ескертіледі. Нұсқаулықпен таныстырып болғаннан кейін білім алушыларға тоқсан бойынша жиынтық бағалау басталғанға дейін түсінбеген сұрақтарын қоюға болатындығы туралы айтылады.

Білім алушылардың жұмысты өздігінен орындап жатқандығына, жұмысты орындау барысында көмек беретін қосымша ресурстарды, мысалы: сөздіктер немесе калькуляторлар (спецификацияда рұқсат берілген жағдайлардан басқа уақытта) пайдалануларына мүмкіндіктерінің жоқ екендігіне көз жеткізіледі. Олардың жұмыс уақытында бір-біріне көмектесулеріне, көшіріп алуларына және сөйлесулеріне болмайтындығы ескертіледі.

Білім алушыларға дұрыс емес жауапты өшіргішпен өшірудің орнына, қарындашпен сызып қою ұсынылады.

Жұмыс барысында нұсқаулыққа немесе жұмыстың ұзақтығына қатысты білім алушылар тарапынан қойылған сұрақтарға жауап беруге болады. Жекелеген білім алушыларға көмек беруге негізделген кез келген ақпаратты оқуға, айтуға, өзгертіп айтуға немесе көрсетуге тыйым салынады.

Тоқсандық жиынтық бағалаудың аяқталуына 5 минут уақыт қалғандығын үнемі хабарлап отыру қажет.

Тоқсандық жиынтық бағалау аяқталғаннан кейін білім алушылардан жұмыстарын тоқтатып, қалам/қарындаштарын партаның үстіне қоюларын өтіну керек.

# 6. Модерация және балл қою

Барлық мұғалімдер балл қою кестесінің бірдей нұсқасын қолданады. Модерация үдерісінде бірыңғай балл қою кестесінен ауытқушылықты болдырмау үшін жұмыс үлгілерін балл қою кестесіне сәйкес тексеру қажет.

## 1-ТОҚСАН БОЙЫНША ЖИЫНТЫҚ БАҒАЛАУ СПЕЦИФИКАЦИЯСЫ

**Жиынтық бағалауға шолу**

**Ұзақтығы:** 45 минут

Түсіну және жауап беру - 10 минут

Анализ және интерпретация - 15 минут

Бағалау және салыстыру - 20 минут

**Балл саны: 20**

**Тапсырма түрлері**

Көп таңдауы бар сұрақтар

Қысқа жауапты қажет ететін ашық сұрақтар

Толық жауапты қажет ететін сұрақтар

**Жиынтық бағалаудың құрылымы**

Тоқсандық жиынтық бағалаудың нұсқасы 3 бөлімнен тұрады: бірінші бөлім - түсіну және жауап беру, екінші бөлім - анализ және интерпретация, үшіншісі - бағалау және салыстыруды тексеруге арналған.

**Тоқсандық жиынтық бағалау тапсырмаларының сипаттамасы**

|  |  |  |  |  |  |
| --- | --- | --- | --- | --- | --- |
| **\*Тапсырма** | **Қамтылатын мақсаттар** | **Тапсырмалар түрлері** | **\*Тапсырмалар сипаттамасы** | **\*Орындау уақыты, мин** | **Балл** |
| 1-2 | 6.1.1.1 әдеби шығарманың жанрын, фабуласын, сюжетін анықтау;  6.1.2.1 әдеби шығармада көтерілген әлеуметтік-қоғамдық мәселені идеясы арқылы түсіндіру | Жауап нұсқалары  нан бір немесе бірнеше дұры  сын таңдау/сәйкестендіру | Тапсырма жеке орындалады. Оқушылар оқыған шығармалары негізінде берілген сұрақтарға жауап береді. | 10 | 5 |
| 3-6 | 6.2.2.1 эпикалық, поэзиялық шығармалардағы автор бейнесін анықтау; | Қысқа жауапты қажет ететін ашық сұрақтар | Оқушылар оқыған шығармалары негізінде берілген сұрақтарға жауап береді. Жауаптары талдау, сыни-ойлау, интерпретациялау негізінде ұсынылады. | 15 | 10 |
| 7-9 | 6.3.4.1 шығармада көтерілген мәселенің әлеуметтік рөлі туралы сыни хабарлама жасау | Жазба  ша толық жауап  ты қажет ететін сұрақ  тар | Берілген тақырыпқа өз көзқарасын дәлелдеп, жазба жұмысын жазады. | 20 | 5 |
| **Барлығы** | | | | **45 минут** | **20** |

**«Қазақ әдебиеті» пәнінен 1-тоқсан бойынша жиынтық бағалау тапсырмалары**

**Бөлім:** Туған жерім – аялы алтын бесігім

**Шығармалар:** «Аяз би» ертегісі,

«Алып Ер Тұңға» жыры,

Әл Фараби «Қашықтасың туған жер», «Тіршілікте құрыштай бол төзімді»

Доспамбет жырау «Қоғалы көлдер, қом сулар», «Айналайын, Ақ Жайық»

**1-БӨЛІМ**

1. Ертегілер түріне жатпайтын нұсқаларды көрсетіңіз.

А) Шыншыл ертегілер

В) Арнаулы ертегілер

С) Хайуанаттар жайлы ертегілер

Д) Қиял ғажайып ертегілер

Е) Тапқыр ертегілер

[2]

1. Берілген шығармаларды идеясымен сәйкестендіріңіз.

|  |  |  |  |
| --- | --- | --- | --- |
| А | Өмірде тәлім-тәрбие, өсиет, тағылым, достық, сабырлылықтың арқасында бәрін жеңуге болады | 1 | «Алып Ер Тұңға» |
| В | Туған жердің абырой-даңқын арттырып, жаумен тірессе, жеңіп, елді ел қылу батырдың еншісінде. | 2 | «Аяз би» ертегісі |
| С | Адамды сыртына қарап баға берме, бар асылы ішінде. | 3 | «Тіршілікте құрыштай бол төзімді» |

А) \_\_\_\_

В) \_\_\_\_

С) \_\_\_\_

[3]

**2-БӨЛІМ**

1. «Аяз, әліңді біл, құмырсқа, жолыңды біл» дегенді қалай түсінесіз?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[2]

1. «Кетбұғадай билерден

Кеңес сұрар күн қайда?!» деген жолдар арқылы автор өзі және өмір сүрген заманы туралы не айтқысы келді? Пікіріңізді жазыңыз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[2]

1. «Алпы Ер Тұңға» жырындағы батырдың бейнесін талдаңыз, мысалдармен дәлелдеңіз, өзіндік қорытынды жасаңыз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[3]

1. Ғұлама Әл-Фарабидің төмендегі өлең жолдарының астарлы мағынасын анықтап, талдаңыз, өзіндік тұжырым жасаңыз.

*Өрге жүзген өнегелі ісімен,*

*Таңда адал дос, өз теңіңнің ішінен.*

*Жүргендер көп достық атын малданып,*

*Алайда тек қалма оған алданып*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[3]

**3-БӨЛІМ**

***Төменде берілген тапсырманың біреуін таңдап орындаңыз, ойдың жүйелі берілуіне, тіл тазалығына көңіл аударыңыз.***

1. «Аяз би» ертегісіндегі көтерілген мәселенің бүгінгі таңдағы рөлі қандай?» сыни пікіріңді білдіріп жазыңыз, ойыңызды дәлелдеңіз.
2. Алып Ер Тұңға сияқты батырлардың ерлік істері мен олардың тарихтағы рөлін бағалап, сыни көзқарасыңызды білдіріңіз, ойыңызды дереккөздерге сүйеніп дәлелдеп жазыңыз.
3. «Әркімнің туған жері – Мысар шаһары» тақырыбында сыни хабарлама жазыңыз, оқыған шығармалармен байланыстырыңыз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[5]

**Балл қою кестесі**

1-бөлім

|  |  |  |  |
| --- | --- | --- | --- |
| № | Жауап | Балл | Қосымша ақпарат |
| 1 | В, Е | 2 | Әр дұрыс жауап 1 балл |
| 2 | А-3  В-1  С-2 | 3 |
| Барлығы | | 5 балл | |

2-бөлім

|  |  |  |
| --- | --- | --- |
| № | Жауап | Балл |
| 3 | мағынасын түсінеді;  ойын нақты жеткізеді; | 1  1 |
| 4 | автордың бейнесін ашады;  берілген жолдарға қатысты өз ойын жазады; | 1  1 |
| 5 | батырдың бейнесін ашады;  мысалдармен дәлелдейді;  өзіндік қорытынды ұсынады; | 1  1  1 |
| 6 | астарлы мағынасын анықтайды;  мағынасына талдау жасайды;  тұжырым жасайды; | 1  1  1 |
| Барлығы | | 10 балл |

3-бөлім

|  |  |  |
| --- | --- | --- |
| № | Балл | Сипаттама |
| 7-9 | 5 | Тақырыпты/сұрақты өте жақсы ашады. Шығармадағы көтерілген мәселеге қатысты сыни пікірін өте жақсы білдіреді, салыстырады, толық талдау жасайды. Тақырыпты ашу үшін шығарма фрагменттерін/мысалдарын/эпизодтарын, дәйексөздерді/кейіпкер сөздерін, әдеби терминдер мен тәсілдерді тиімді қолдана отырып, ойын жан-жақты дәлелді жеткізеді. |
| 4 | Тақырыпты/сұрақты жақсы түсінгендігін көрсетеді. Шығармадағы көтерілген мәселеге қатысты сыни пікірін жақсы білдіреді, салыстырады, талдау жасайды. Тақырыпты ашу үшін шығарма фрагменттерін/мысалдарын/эпизодтарын, дәйексөздерді/кейіпкер сөздерін, әдеби терминдер мен тәсілдерді барынша қолдана отырып, ойын дәлелді жеткізеді. |
| 3 | Тақырыпты/сұрақты қанағаттанарлық деңгейде түсінгенін көрсетеді. Шығармадағы көтерілген мәселеге қатысты сыни пікірін жақсы білдіреді Тақырыпты ашу үшін кейбір шығарма фрагменттерін/мысалдарын/эпизодтарын, дәйексөздерді/кейіпкер сөздерін әдеби терминдерді қолданады. Көзқарасын білдіруде логикалық бірізділік жоқ. |
| 2 | Тақырыпты/сұрақты шектеулі деңгейде түсінгенін көрсетеді. Шығарманың кейбір фрагменттерін білетіндігін көрсетіп, мысалдар келтіреді, ойын жүйесіз жеткізеді. |

**2-ТОҚСАН БОЙЫНША ЖИЫНТЫҚ БАҒАЛАУ СПЕЦИФИКАЦИЯСЫ**

**Жиынтық бағалауға шолу**

**Ұзақтығы:** 45 минут

Түсіну және жауап беру - 10 минут

Анализ және интерпретация - 15 минут

Бағалау және салыстыру - 20 минут

**Балл саны: 20**

**Тапсырма түрлері**

Көп таңдауы бар сұрақтар

Қысқа жауапты қажет ететін ашық сұрақтар

Толық жауапты қажет ететін сұрақтар

**Жиынтық бағалаудың құрылымы**

Тоқсандық жиынтық бағалаудың нұсқасы 3 бөлімнен тұрады: бірінші бөлім - түсіну және жауап беру, екінші бөлім - анализ және интерпретация, үшіншісі - бағалау және салыстыруды тексеруге арналған.

**Тоқсандық жиынтық бағалау тапсырмаларының сипаттамасы**

|  |  |  |  |  |  |
| --- | --- | --- | --- | --- | --- |
| **\*Тапсырма** | **Қамтылатын мақсаттар** | **Тапсырмалар түрлері** | **\*Тапсырмалар сипаттамасы** | **\*Орындау уақыты, мин** | **Балл** |
| 1-2 | 6.1.2.1 Әдеби шығармада көтерілген әлеуметтік-қоғамдық мәселені идеясы арқылы түсіндіру  6.1.4.1 көркем шығармалардан орта көлемді үзінділерді мәнерлеп оқу, жатқа айту | Жауап нұсқалары  нан бір немесе бірнеше  дұрысын таңдау/«иә» немесе «жоқ»/ сәйкестендіру/ ретінмен орналастыру тапсырмалары | Тапсырма жеке орындалады. Оқушылар оқыған шығармалары негізінде берілген сұрақтарға жауап береді. | 10 | 5 |
| 3-6 | 6.2.1.1 Шығарма композициясындағы белгілі бір эпизодтың алатын маңызына негіздеме жасау | Қысқа жауапты қажет ететін ашық сұрақтар | Оқушылар оқыған шығармалары негізінде берілген сұрақтарға жауап береді. Жауаптары талдау, сыни-ойлау, интерпретациялау негізінде ұсынылады. | 15 | 10 |
| 7-9 | 6.3.2.1 Кейіпкерлер жүйесінің заманауи жаңашылдығын өзара салыстырып баға беру | Жазба  ша толық жауап  ты қажет ететін сұрақтар | Берілген тақырыпқа өз көзқарасын дәлелдеп, жазба жұмысын жазады. | 20 | 5 |
| **Барлығы** | | | | **45 минут** | **20** |

**«Қазақ әдебиеті» пәнінен 2-тоқсан бойынша жиынтық бағалау тапсырмалары**

**Бөлім:** Абайды оқы, таңырқа!

**Шығармалар:** Абай Құнанбайұлы «Мен жазбаймын өлеңді ермек үшін», «Ғылым таппай мақтанба», «Бірінші сөз», «Жетінші сөз», «Отыз бірінші қара сөз»

**1-БӨЛІМ**

1. *«Абай – қазақтың бас ақыны» - б*ұл дана Абай туралы А.Байтұрсыновтың пікірі ме?

иә жоқ

[1]

1. Абай айтқан «бес асыл істің» біреуі – талап. Қалғандарын белгілеңіз.

|  |  |
| --- | --- |
| еңбек |  |
| күлкішілдік |  |
| уайымсыздық |  |
| терең ой |  |
| қанағат |  |
| қайырымдылық |  |
| рақым |  |

[4]

**2-БӨЛІМ**

1. Абайдың «қашық болу керек бес дұшпанға» сіз тағы нені қосар едіңіз? Ойыңызды дәлелдеп жазыңыз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[2]

«... осы ойыма келген нәрселерді қағазға жаза берейін, ақ қағаз бен қара сияны ермек қылайын, кімде-кім ішінен керекті сөз тапса, жазып алсын, я оқысын, керегі жоқ десе, өз сөзім өзімдікі» (бірінші қара сөз) деген Абайдың ойына өз пікіріңізді жазыңыз. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[2]

1. «Жетінші қара сөзінде» айтылған тәннің құмарлығы мен жанның құмарлығын салыстырыңыз. Өзіндік түйін жасаңыз.

|  |  |
| --- | --- |
| **Тәннің құмарлығы** | **Жанның құмарлығы** |
|  |  |
| Өзіндік түйін | |

[3]

1. Абайдың оқып талдаған қарасөздері бойынша қандай үлгі-тұжырым алдыңыз?

|  |  |
| --- | --- |
| Бірінші сөз |  |
| Жетінші сөз |  |
| Отыз бірінші сөз |  |

[3]

**3-БӨЛІМ**

***Төменде берілген тапсырманың біреуін таңдап орындаңыз, ойдың жүйелі берілуіне, тіл тазалығына көңіл аударыңыз***

1. *«Дүние де өзің мал да өзі*

*Ғылымға көңіл бөлсеңіз*» - үзіндідегі ой бүгінгі таңда маңызды ма? Ойыңызды дәлелдеп, баға беріңіз.

1. Абай қарасөздеріндегі адами қасиеттерді бүгінгі жасөспірімдердің бойындағы қасиеттермен салыстыра баға беріңіз.
2. «*Асыл сөзді іздесең,*

*Абайды оқы, ерінбе*» (С.Торайғыров)

Біз Абайды неге оқуымыз керек? Ұлы ақынның «асыл сөздерінен» алар ғибрат пен өнегенің маңыздылығына баға беріңіз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[5]

**Балл қою кестесі**

1-бөлім

|  |  |  |  |
| --- | --- | --- | --- |
| № | Жауап | Балл | Қосымша ақпарат |
| 1 | иә | 1 | Әр жұрыс жауап 1 балл |
| 2 | |  |  | | --- | --- | | еңбек |  | | күлкішілдік |  | | уайымсыздық |  | | терең ой |  | | қанағат |  | | қайырымдылық |  | | рақым |  | | 4 |
| Барлығы | | 5 балл | |

2-бөлім

|  |  |  |
| --- | --- | --- |
| № | Жауап | Балл |
| 3 | автор ойына өзіндік ойын қосады;  ойын дәлелдейді; | 1  1 |
| 4 | берілген үзіндінің маңыздылығаны тоқталады;  өз пікірін жазады; | 1  1 |
| 5 | берілген ұғымдарды дәлелдерге (2) сүйеніп, салыстырады;  өзіндік түйін жасайды; | 2  1 |
| 6 | қарасөздер бойынша өзіндік тұжырым (3) ұсынады; | 3 |
| Барлығы | | 10 балл |

3-бөлім

|  |  |  |
| --- | --- | --- |
| № | Балл | Сипаттама |
| 7-9 | 5 | Тақырыпты/сұрақты өте жақсы ашады. Шығарманың идеялық құндылығы мен жаңашылдығына, автордың қолданған тілдік құралдары мен тәсілдеріне толық талдау жасайды. Тақырыпты ашу үшін шығарма фрагменттерін/мысалдарын/эпизодтарын, дәйексөздерді/кейіпкер сөздерін, әдеби терминдер мен тәсілдерді тиімді қолдана отырып, өз көзқарасын дәлелді жеткізеді. |
| 4 | Тақырыпты/сұрақты жақсы түсінгендігін көрсетеді. Шығарманың идеялық құндылығына, автордың қолданған тілдік құралдары мен тәсілдеріне талдау жасайды. Тақырыпты ашу үшін шығарма фрагменттерін/мысалдарын/эпизодтарын, дәйексөздерді/кейіпкер сөздерін, әдеби терминдер мен тәсілдерді қолдана отырып, өз көзқарасын білдіреді. |
| 3 | Тақырыпты/сұрақты қанағаттанарлық деңгейде түсінгенін көрсетеді. Шығарманың мазмұнына талдау жасайды. Тақырыпты ашу үшін кейбір шығарма фрагменттерін/мысалдарын/эпизодтарын, дәйексөздерді/кейіпкер сөздерін әдеби терминдерді қолданады. Көзқарасын білдіруде логикалық бірізділік жоқ. |
| 2 | Тақырыпты/сұрақты шектеулі деңгейде түсінгенін көрсетеді. Шығарманың кейбір фрагменттерін білетіндігін көрсетіп, мысалдар келтіреді. |